شەفەق نیوز/ وەڕێوەرایەتی پۆلیس ناوچەی ئیدارەی "راپەرین" ،ئمڕوو چوارشەممە، راگەیان تەرم جەوانێگ 32 ساڵە پەیا کریاگە، ک شۊین پەت وەقێ ملی دیار بۊیە.
وەڕێوەرایەتیەگە لە بەیاننامەێگ وت: " سەعات 8:50 ئیوارە تەرم کەسیک وە ناو ( ش.ص.م) لە داڵگبۊی ساڵ 1990 ک پیشەی فەرمانبەر تەندروسیە رەساننە وەڕێوەرایەتی پزیشکی یاسایی لە قەزای رانیە، شۊین پەت لە ملی دیار بۊی.
پاوپەێ قسەی کەسوکارەگەی وتنە،  کێشەێگ وەگەرد هۊیچ کەس نەیاشتگە، لە خوار بەنداو سەرچاوە خوەی وە پەت هەڵواسیە بۊیەسە مدوو مردنی.
وتیش، پۆلیس لێکۆڵینەوە ئەرا رۊیداوەگە وازکردیە.
وەڕێوەرایەتی تەندروسی قەزای چەمچەماڵ لە پارێزگای سلێمانی لە بەش فریاگوزاری خێرا تەرم پیاوێگ ک شۊین گولە لە لەشی بۊی  وەرگرتن.
تەندروسی وت: ئەو پیاوە نزیکەی 40 ساڵیە، دۆمای وەرگرتن رێکارەێل یاسایی تەرمەگە ئەرا پزشگ یاسایی کلکریا.
